  Майя Бывальцева Удмуртиын выль коронавирус инфекциен черлам муртъёслы эмъюрттэт сётӥсь эм ужасьёслы ватсаса коньдон тырыны 100 миллион 400 сюрс манет висъязы. Со пумысен тупанкыл элькун кивалтэт но Россиысь тазалыкез утёнъя министерство юнматӥзы, ивортэ улосвыл тӧролэн но кивалтэтлэн пресс-службазы. Федерал министерство ивортэмъя, коньдэткуспо трансфертъёс вань росси улосвылъёслы вуттэмын ни. Туннэ нуналлы удысэт 28 улосвылъёсын, соос пӧлын Удмуртия, тупанкылъёс юнматӥз, соос эмчиослы коньдон тырыны быгато ни Росси азьмуртлэн Владимир Путинлэн косэмезъя но кун кивалтэтлэн пуктэтэзъя таӵе тыронъёс чакламын: - выль коронавирус инфекциен (COVID-19) висисьёслы ӝог эмъюрттэт сётӥсь эмчиослы - толэзяз 50 сюрс манет, шор но покчи эм ужасьёслы, ӝог эмъюрттэт сётӥсь машинаез нуллӥсьёслы – толэзяз 25 сюрс манет; - выль коронавирус инфекциен (COVID-19) висисьёслы стационарын ӧнерлыко эмъюрттэт сётӥсь эмчиослы толэзяз - 70 сюрс манет, шор эм ужасьёслы толэзяз - 50 сюрс манет, покчи эм ужасьёслы толэзяз - 25 сюрс манет. Тодэ вайытом, коронавирус инфекциен нюръяськон улсын Удмуртиысь эмъюртъёсын 935 интыос кылдытозы.  Тегъёс: Тазалык Ижкар Удмуртия коронавирус коньдон эмчиос  